Na temelju članka 5. Zakona o kulturnim vijećima i financiranju javnih potreba u kulturi („Narodne novine“ broj 83/22), članka 143. stavka 8. Zakona o odgoju i obrazovanju u osnovnoj i srednjoj školi ("Narodne novine" broj 87/08., 86/09., 92/10., 105/10., 90/11., 5/12., 16/12., 86/12., 126/12. - službeni pročišćeni tekst, 94/13., 152/14., 7/17., 68/18., 98/19., 64/20., 133/20., 151/22., 155/23., 156/23.), članka 17. stavka 3. Zakona o pravnom položaju vjerskih zajednica („Narodne novine“ broj 83/02., 73/13.) i članka 33. stavak 1. točka 13. Statuta Općine Jelenje („Službene novine Općine Jelenje“ broj 59/23.) Općinsko vijeće Općine Jelenje na 23. sjednici održanoj dana 18. prosinca 2024. donosi

**Program javnih potreba u kulturi, obrazovanju i religiji Općine Jelenje za 2025. godinu**

**Članak 1.**

Programom javnih potreba u kulturi, religiji i obrazovanju Općine Jelenje u 2025. godini (u daljnjem tekstu: Program) utvrđuju se aktivnosti, poslovi i djelatnosti od značaja za Općinu Jelenje, a u svezi s:

1. promicanjem kulture,
2. potporom vjerskim zajednicama,
3. sufinanciranjem boravka djece u vrtiću,
4. sufinanciranjem programa iznad standarda u osnovnoškolskom obrazovanju,
5. stipendiranjem izvrsnosti,
6. stipendiranjem učenika i studenata slabijeg imovinskog stanja,
7. produženim boravkom i cjelodnevnom nastavom u Osnovnoj školi Jelenje-Dražice,
8. darivanjem povodom Sv. Nikole,
9. poklonom za polaznike prvog razreda,
10. sufinanciranjem radnih bilježnica i školskih potrepština,

11. sufinanciranjem prijevoza studenata.

**Članak 2.**

Program javnih potreba u kulturi, religiji i obrazovanju financirati će se od prihoda i primitaka u iznosu od 903.800,00 eura prema vrstama rashoda kako slijedi:

|  |  |
| --- | --- |
| **VRSTA RASHODA/IZDATAKA** | **IZNOS u eurima** |
| 1. Potpora udrugama u kulturi i bibliobus | 15.700,00 |
| 2. Potpora vjerskim zajednicama | 6.000,00 |
| 3. Sufinanciranje boravka djece u vrtiću | 740.000,00 |
| 4. Sufinanciranje programa iznad standarda u osnovnoškolskom obrazovanju |  2.000,00 |
| 5. Stipendiranje izvrsnosti | 45.000,00 |
| 6. Stipendiranje učenika i studenata slabijeg imovinskog stanja | 10.500,00 |
| 7. Produženi boravak i cjelodnevna nastava u OŠ Jelenje Dražice  | 47.000,00 |
| 8. Darivanje povodom Sv. Nikole | 8.000,00 |
| 9. Poklon za polaznike prvog razreda osnovne škole | 3.600,00 |
| 10. Sufinanciranje radnih bilježnica i školskih potrepština | 22.000,00 |
| 11. Sufinanciranje prijevoza studenata | 4.000,00 |
| **UKUPNO** | **903.800,00** |

**Članak 3.**

Sredstva za ostvarivanje programa iz članka 2. osiguravaju se u Proračunu Općine Jelenje za 2025. godinu.

**Članak 4.**

Ovaj Program stupaju na snagu osmog dana od dana objave u „Službenim novinama Općine Jelenje“, a primjenjivat će se od 1. siječnja 2025. godine.

|  |  |
| --- | --- |
| KLASA: | **024-01/24-01/18** |
| URBROJ: | **2170-20-03-01/03-24-2** |
| Dražice, | **19. prosinca 2024.** |

PREDSJEDNICA OPĆINSKOG VIJEĆA

OPĆINE JELENJE

Izabela Nemaz